title: Komisijas Direktīva 2004/99/EK (2004. gada 1. oktobris), ar ko groza Padomes Direktīvu 91/414/EEK, lai iekļautu acetamiprīdu un tiakloprīdu kā aktīvās vielas(Dokuments attiecas uz EEZ)

text:
               6.10.2004

               LV

               Eiropas Savienības Oficiālais Vēstnesis

               L 309/6

      KOMISIJAS DIREKTĪVA 2004/99/EK
   (2004. gada 1. oktobris),
   ar ko groza Padomes Direktīvu 91/414/EEK, lai iekļautu acetamiprīdu un tiakloprīdu kā aktīvās vielas
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības produkcijas laišanu tirgū, un īpaši tās 6. panta 1. punktu (1),
   tā kā:

               (1)

               Saskaņā ar Direktīvas 91/414/EEK 6. panta 2. punktu 1999. gada 22. oktobrī Grieķija saņēma iesniegumu no Nisso Chemical Europe GmbH par aktīvās vielas acetamiprīda iekļaušanu Direktīvas 91/414/EEK I pielikumā. Ar Komisijas Lēmumu 2000/390/EK (2) apstiprināts, ka dokumentācija bija “pilnīga” tādā nozīmē, ka to būtībā varēja uzskatīt par atbilstošu datu un informācijas prasībām, kas izvirzītas Direktīvas 91/414/EEK II un III pielikumā.

               (2)

               Apvienotā Karaliste 1998. gada 11. septembrī saņēma pieteikumu saskaņā ar Direktīvas 91/414/EEK 6. panta 2. punktu no Bayer Plc. (tagad Bayer CropScience AG) sakarā ar tiakloprīdu. Ar Komisijas Lēmumu 2000/181/EK (3) apstiprināts, ka dokumentācija bija “pilnīga” tādā nozīmē, ka to būtībā varēja uzskatīt par atbilstošu datu un informācijas prasībām, kas izvirzītas Direktīvas 91/414/EEK II un III pielikumā.

               (3)

               Šo aktīvo vielu ietekme uz cilvēka veselību un apkārtējo vidi ir novērtēta saskaņā ar Direktīvas 91/414/EEK 6. panta 2. un 4. punktu attiecībā uz veidu, kādā pieteikuma iesniedzēji ierosina tās izmantot. Ieceltās ziņotājas valstis Komisijai 2001. gada 19. martā (par acetamiprīdu) un 2000. gada 22. novembrī (par tiakloprīdu) iesniedza novērtējuma ziņojumu projektus.

               (4)

               Novērtējuma ziņojumu projektus izskatīja dalībvalstis un Komisija Pastāvīgās pārtikas aprites un dzīvnieku veselības komitejā. 2004. gada 29. jūnijā izskatīšana tika pabeigta Komisijas pārskata ziņojuma formā par acetamiprīdu un tiakloprīdu.

               (5)

               Pārskatā par acetamiprīdu un tiakloprīdu netika konstatēti neatrisināti jautājumi vai bažas, kā dēļ būtu bijusi vajadzīga Augu zinātniskās komitejas konsultācija.

               (6)

               Vairāku pārbaužu rezultātā izrādījies, ka augu aizsardzības produkti, kas satur minētās aktīvās vielas kopumā varētu ievērto Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktās prasības, jo īpaši attiecībā uz lietošanas veidiem, kas tika pārbaudīti un sīki aprakstīti Komisijas pārskata ziņojumā. Tādēļ ir lietderīgi iekļaut acetamiprīdu un tiakloprīdu šīs Direktīvas I pielikumā, lai nodrošinātu, ka visās dalībvalstīs atļaujas augu aizsardzības līdzekļiem, kas satur šīs aktīvās vielas, var izsniegt saskaņā ar šīs Direktīvas noteikumiem.

               (7)

               Pēc acetamiprīda un tiakloprīda iekļaušanas Direktīvas 91/414/EEK I pielikumā dalībvalstīm jādod pietiekams laikposms, lai ieviestu šīs Direktīvas noteikumus attiecībā uz augu aizsardzības līdzekļiem, kas satur šīs vielas, un jo īpaši lai pārskatītu spēkā esošās pagaidu atļaujas un lai šādas atļaujas pārveidotu par pastāvīgām atļaujām, tās grozot vai anulējot saskaņā ar Direktīvas 91/414/EEK noteikumiem.

               (8)

               Tādēļ ir lietderīgi attiecīgi grozīt Direktīvu 91/414/EEK.

               (9)

               Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza tā, kā noteikts šīs direktīvas pielikumā.
   2. pants
   1.   Ne vēlāk kā līdz 2005. gada 30. jūnijam dalībvalstis pieņem un publicē jaunākos likumus, noteikumus un administratīvos noteikumus, kas vajadzīgi, lai nodrošinātu atbilstību šai direktīvai. Tās nekavējoties paziņo Komisijai šo noteikumu tekstu un korelācijas tabulu starp šiem noteikumiem un direktīvu.
   Šos noteikumus dalībvalstis piemēro no 2005. gada 1. jūlija.
   Dalībvalstis, pieņemot šos noteikumus, iekļauj atsauci uz šo direktīvu vai papildina ar šādu atsauci to oficiālas publikācijas gadījumā. Dalībvalstis nosaka, kā jāsniedz šādas atsauces.
   2.   Dalībvalstis paziņo Komisijai valsts likuma galveno noteikumu tekstu, kuru tās pieņem jomā, uz kuru attiecas šī direktīva.
   3. pants
   1.   Dalībvalstīm pārskata katra augu aizsardzības līdzekļa atļauju, kas satur acetamiprīdu vai tiakloprīdu, lai nodrošinātu, ka tiek ievēroti Direktīvas 91/414/EEK I pielikumā norādītie nosacījumi. Vajadzības gadījumā ne vēlāk kā līdz 2005. gada 30. jūnijam dalībvalstis groza vai anulē atļaujas saskaņā ar Direktīvu 91/414/EEK.
   2.   Katram atļautajam augu aizsardzības produktam, kas satur acetamiprīdu vai tiakloprīdu kā vienīgo aktīvo vielu vai kā vienu no vairākām aktīvajām vielām, kas visas ne vēlāk kā līdz 2004. gada 31. decembrim ir iekļautas Direktīvas 91/414/EEK I pielikuma sarakstā, dalībvalstis atkārtoti tos novērtē saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas ievēro šīs direktīvas III pielikumā noteiktās prasības. Pamatojoties uz šo vērtējumu, tās nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunktā izvirzītajiem nosacījumiem.
   Ievērojot šo noteikumu, dalībvalstis:

               a)

               gadījumā, ja līdzeklis satur acetamiprīdu vai tiakloprīdu kā vienīgo aktīvo vielu, vajadzības gadījumā groza vai anulē atļauju vēlākais līdz 2006. gada 30. jūnijam vai

               b)

               gadījumā, ja produkts satur acetamiprīdu vai tiakloprīdu kā vienu no vairākām aktīvajām vielām, vajadzības gadījumā groza vai anulē atļauju līdz 2006. gada 30. jūnijam vai līdz datumam, kas paredzēts šādu grozījumu vai anulēšanas veikšanai attiecīgajā direktīvā vai direktīvās, ar kurām attiecīgo vielu vai vielas iekļāva Direktīvas 91/414/EEK I pielikumā, atkarībā no tā, kurš šiem datumiem ir vēlākais.

         4. pants
   Šī direktīva stājas spēkā 2005. gada 1. janvārī.
   5. pants
   Šī direktīva ir adresēta dalībvalstīm.

      Briselē, 2004. gada 1. oktobrī

            Komisijas vārdā —

            Komisijas loceklis

         David BYRNE

      (1)  OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2004/71/EK (OV L 127, 29.4.2004., 104. lpp.).

      (2)  OV L 145, 20.6.2000., 36. lpp.

      (3)  OV L 57, 2.3.2000., 35. lpp.

      PIELIKUMS
      Direktīvas 91/414/EK I pielikuma tabulas beigās pievieno šādu tekstu:

                     Nr.

                     Nosaukums, identifikācijas numuri

                     IUPAC nosaukums

                     Tīrība (1)

                     Stāšanās spēkā

                     Iekļaušanas ir spēkā līdz

                     Īpašie noteikumi

                     “92

                     Acetamiprīds
                     CAS Nr. 160430-64-8
                     CIPAC Nr. Vēl nav piešķirts

                     (E)-N1-[(6-hlor-3-piridil)metil]-N2-ciān-N1-metilacetamidīns

                     ≥ 990 g/kg

                     2005. gada 1. janvāris

                     2014. gada 31. decembrim

                     Var atļaut lietot tikai kā insekticīdu.
                     Lai īstenotu VI pielikumā norādītos vienotos principus, jāņem vērā pārskata ziņojuma secinājumi par acetamiprīdu, un jo īpaši tā I un II pielikums, kā tos 2004. gada 29. jūnijā formulējusi Pastāvīgā pārtikas aprites un dzīvnieku veselības komiteja.
                     Šajā vispārējā vērtējumā dalībvalstīm

                                 —

                                 jāpievērš sevišķa uzmanība strādnieku saskarei ar šo vielu,

                                 —

                                 jāpievērš sevišķa uzmanība ūdens organismu aizsardzībai,

                                 —

                                 vajadzības gadījumā jāpiemēro riska mazināšanas pasākumi.

                     93

                     Tiakloprīds
                     CAS Nr. 111988-49-9
                     CIPAC Nr. 631

                     (Z)-N-{3-[(6-hloro-3-piridinil)metil]-1,3-tiazolan-2-iliden}cianamīds

                     ≥ 975 g/kg

                     2005. gada 1. janvāris

                     2014. gada 31. decembrim

                     Var atļaut lietot tikai kā insekticīdu.
                     Lai īstenotu VI pielikumā norādītos vienotos principus, jāņem vērā pārskata ziņojuma secinājumi par tiakloprīdu, un jo īpaši tā I un II pielikums, kā tos 2004. gada 29. jūnijā formulējusi Pastāvīgā pārtikas aprites un dzīvnieku veselības komiteja.
                     Šajā vispārējā vērtējumā dalībvalstīm

                                 —

                                 jāpievērš sevišķa uzmanība posmkāju aizsardzībai nejaušas saskares gadījumā,

                                 —

                                 jāpievērš sevišķa uzmanība ūdens organismu aizsardzībai,

                                 —

                                 īpaša uzmanība jāpievērš potenciālajam gruntsūdeņu piesārņojumam, kad aktīvā viela tiek lietota rajonos ar viegli saindējamu augsni un/vai klimatiskajiem apstākļiem,

                                 —

                                 vajadzības gadījuma jāpiemēro riska mazināšanas pasākumi.

         (1)  Sīkāka informācija par aktīvo vielu identitāti un specifikāciju sniegta pārskata ziņojumā.”


title: Komisijas Direktīva 2004/58/EK (2004. gada 23. aprīlis), ar ko groza Padomes Direktīvu 91/414/EEK, iekļaujot aktīvās vielas alfa-cipermetrīnu, benalaksilu, bromoksinilu, desmedifamu, joksinilu un fenmedifāmuDokuments attiecas uz EEZ

text:
Svarīgs juridisks paziņojums

|

32004L0058

Oficiālais Vēstnesis L 120 , 24/04/2004 Lpp. 0026 - 0029

		Komisijas Direktīva 2004/58/EK(2004. gada 23. aprīlis),ar ko groza Padomes Direktīvu 91/414/EEK, iekļaujot aktīvās vielas alfa-cipermetrīnu, benalaksilu, bromoksinilu, desmedifamu, joksinilu un fenmedifāmu(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], un jo īpaši tās 6. panta 1. punktu,tā kā:(1) Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū [2], nosaka to augu aizsardzības līdzekļu aktīvo vielu sarakstu, kuri jānovērtē attiecībā uz iespējamu iekļaušanu Direktīvas 91/414/EEK I pielikumā. Šajā sarakstā ir arī alfa-cipermetrīns, benalaksils, bromoksinils, desmedifams, joksinils un fenmedifāms.(2) Minēto aktīvo vielu ietekme uz cilvēka veselību un vidi ir novērtēta saskaņā ar Regulas (EEK) Nr. 3600/92 noteikumiem par vairākiem izmantošanas veidiem, ko paredzējuši pieteikumu iesniedzēji. Ar Komisijas 1994. gada 27. aprīļa Regulu (EK) Nr. 933/94 par augu aizsardzības līdzekļu aktīvo vielu noteikšanu un par ziņotāju dalībvalstu izraudzīšanu, īstenojot Komisijas Regulu (EEK) Nr. 3600/92 [3], kuras saskaņā ar Regulas (EEK) Nr. 3600/92 7. panta 1. punkta c) apakšpunktu pēc tam Komisijai iesniegušas attiecīgos novērtējuma ziņojumus un ieteikumus. Par alfa-cipermetrīnu ziņotāja dalībvalsts bija Beļģija, un visa par to atbilstošā informācija tika iesniegta 1999. gada 16. septembrī. Par benalaksilu ziņotāja dalībvalsts bija Portugāle, un visa par to atbilstošā informācija tika iesniegta 2000. gada 27. aprīlī. Par bromoksinilu ziņotāja dalībvalsts bija Francija, un visa par to atbilstošā informācija tika iesniegta 2000. gada 16. martā. Par desmedifamu ziņotāja dalībvalsts bija Somija, un visa par to atbilstošā informācija tika iesniegta 2000. gada 8. maijā. Par joksinilu ziņotāja dalībvalsts bija Francija, un visa par to atbilstošā informācija tika iesniegta 2000. gada 16. martā. Par fenmedifāmu ziņotāja dalībvalsts bija Somija, un visa par to atbilstošā informācija tika iesniegta 2000. gada 5. janvārī.(3) Dalībvalstis un Komisija ar Pastāvīgās pārtikas aprites un dzīvnieku veselības komitejas starpniecību ir pārskatījušas minētos novērtējuma ziņojumus.(4) Visu aktīvo vielu pārskatīšana tika pabeigta 2004. gada 13. februārī Komisijas pārskata ziņojumu veidā par attiecīgi alfa-cipermetrīnu, benalaksilu, bromoksinilu, desmedifamu, joksinilu un fenmedifāmu.(5) Pārskati par alfa-cipermetrīnu, benalaksilu, bromoksinilu, desmedifamu, joksinilu un fenmedifāmu neradīja nekādus jautājumus vai bažas, kuru dēļ tie būtu jāapspriež Augu zinātniskajā komitejā.(6) Veiktajās pārbaudēs noskaidrojies, ka sagaidāms, ka augu aizsardzības līdzekļi, kas satur alfa-cipermetrīnu, benalaksilu, bromoksinilu, desmedifamu, joksinilu un fenmedifāmu, kopumā varētu apmierināt Direktīvas 91/414/EEK 5. panta 1. punkta a) un b) apakšpunktā minētās prasības, jo īpaši attiecībā uz izmantošanas veidiem, kas pārbaudīti un sīki izklāstīti Komisijas pārskata ziņojumā. Tādēļ attiecīgi šīs aktīvās vielas jāiekļauj I pielikumā, lai nodrošinātu, ka visās dalībvalstīs var piešķirt atļaujas par augu aizsardzības līdzekļiem, kas satur minētās aktīvās vielas, saskaņā ar minētās direktīvas noteikumiem.(7) Pirms aktīvo vielu iekļaut I pielikumā, jāparedz pietiekami ilgs laiks, lai dalībvalstis un ieinteresētās personas varētu sagatavoties ar iekļaušanu saistīto jauno prasību ievērošanai.(8) Pēc iekļaušanas dalībvalstīm jāatvēl pietiekams laika posms Direktīvas 91/414/EEK noteikumu īstenošanai attiecībā uz augu aizsardzības līdzekļiem, kas satur alfa-cipermetrīnu, benalaksilu, bromoksinilu, desmedifamu, joksinilu un fenmedifāmu, un jo īpaši esošo atļauju pārskatīšanai, lai nodrošinātu atbilstību nosacījumiem, kas attiecībā uz šīm aktīvajām vielām noteikti Direktīvas 91/414/EEK I pielikumā. Ņemot vērā efektivitāti un īsos termiņus, ir ieteicams ziņotājai dalībvalstij koordinēt šādu pārskatīšanu starp dalībvalstīm. Saskaņā ar Direktīvā 91/414/EEK noteiktajiem vienotajiem principiem jāparedz ilgāks laika posms, kurā jāiesniedz un jānovērtē visa dokumentācija par katru augu aizsardzības līdzekli.(9) Tādēļ attiecīgi ir jāgroza Direktīva 91/414/EKK.(10) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO DIREKTĪVU.1. pantsDirektīvas 91/414/EEK I pielikumu groza kā noteikts šīs direktīvas pielikumā.2. pantsVēlākais līdz 2005. gada 31. augustam dalībvalstis pieņem un publicē normatīvos un administratīvos aktus, kas vajadzīgi šīs direktīvas prasību ievērošanai. Dalībvalstis tūlīt dara zināmus Komisijai minēto aktu tekstus, kā arī minēto aktu un šīs direktīvas atbilstības tabulu.Dalībvalstis piemēro minētos noteikumus no 2005. gada 1. septembra.Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāmas šādas atsauces.3. pants1. Dalībvalstis pārskata atļaujas par visiem augu aizsardzības līdzekļiem, kas satur alfa-cipermetrīnu, benalaksilu, bromoksinilu, desmedifamu, joksinilu un fenmedifāmu, lai nodrošinātu to, ka tiek ievēroti nosacījumi, kas par šīm aktīvajām vielām noteikti Direktīvas 91/414/EK I pielikumā. Vajadzības gadījumā un vēlākais līdz 2005. gada 31. augustam dalībvalstis groza vai atsauc atļaujas.Veicot šādu pārskatīšanu, attiecīgā ziņotāja dalībvalsts organizē dalībvalstu sadarbību.2. Par katru atļauto augu aizsardzības līdzekli, kas satur alfa-cipermetrīnu, benalaksilu, bromoksinilu, desmedifamu, joksinilu un fenmedifāmu kā vienīgo vai vienu no vairākām aktīvajām vielām, kuras iekļautas Direktīvas 91/414/EEK I pielikuma sarakstā, vēlākais līdz 2005. gada 28. februārim dalībvalstis veic līdzekļa atkārtotu novērtēšanu saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām. Pamatojoties uz minēto novērtējumu, dalībvalstis nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunktā paredzētajiem nosacījumiem.Pēc šādas noteikšanas dalībvalstis:a) ja vajadzīgs, vēlākais līdz 2009. gada 28. februārim groza vai atsauc atļaujas par augu aizsardzības līdzekļiem, kuru vienīgā aktīvā viela ir alfa-cipermetrīns, benalaksils, bromoksinils, desmedifams, joksinils vai fenmedifāms; vai arīb) par augu aizsardzības līdzekļiem, kuru viena no vairākām aktīvajām vielām ir alfa-cipermetrīns, benalaksils, bromoksinils, desmedifams, joksinils vai fenmedifāms, ja vajadzīgs, groza vai atsauc atļaujas vēlākais līdz 2009. gada 28. februārim, vai arī līdz dienai, kas šādai grozīšanai vai atsaukšanai noteikta attiecīgajā direktīvā vai direktīvās, ar kurām atbilstošo vielu vai vielas iekļauj Direktīvas 91/414/EK I pielikumā, atkarībā no tā, kurš no minētajiem termiņiem beidzas vēlāk.4. pantsŠī direktīva stājas spēkā 2005. gada 1. martā.5. pantsŠī direktīva ir adresēta dalībvalstīm.Briselē, 2004. gada 23. aprīlīKomisijas vārdā —Komisijas loceklisDavid Byrne[1] OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2004/60/EK (OV L 120, 24.4.2004., 39. lpp).[2] OV L 366, 15.12.1992., 10. lpp. Regulā jaunākie grozījumi izdarīti ar Regulu (EK) Nr. 2266/2000 (OV L 259, 13.10.2000., 10. lpp.).[3] OV L 107, 28.4.1994., 8. lpp. Regulā jaunākie grozījumi izdarīti ar Regulu (EK) Nr. 2230/95 (OV L 225, 22.9.1995., 1. lpp.).--------------------------------------------------PIELIKUMS"Direktîvas 91/414/EEK I pielikumâ tabulas beigâs pievieno ðâdas ailes:Nr. | Plaši pazīstamais nosaukums, identifikācijas numuri | IUPACnosaukums | Tīrība | Stāšanās spēkā | Iekļaušana ir spēkā līdz | Īpaši noteikumi |84 | alfa cipermetrīns CASNr. 67375-30-8 CIPAC Nr. | Racemāts, kas sastāv no (S)-α- ciano-3 fenoksibenzil-(1R)-cis-3-(2,2-dihlorvinil)-2,2-dimetilciklopropāna karboksilāta un (R)-α- ciano-3 fenoksibenzil-(1S)-cis-3-(2,2-dihlorvinil)-2,2-dimetilciklopropāna karboksilāta (= cipermetrīna cis-2 izomēru pāris) | 930 g/kg cis-2 | 2005. gada 1. marts | 2015. gada 28. februārim | Drīkst lietot tikai par insekticīdu Lai īstenotu VI pielikumā noteiktos vienotos principus, ņem vērā secinājumus pārskata ziņojumā par alfa-cipermetrīnu, un jo īpaši ziņojuma I un II pielikumu, ko Pastāvīgā pārtikas aprites un dzīvnieku veselības komiteja pabeigusi 2004. gada 13. februārī. Šajā vispārējā novērtējumā: īpaša uzmanība jāpievērš ūdens organismu, bišu un blakussugu posmkāju aizsardzībai un jānodrošina, lai atļaujas nosacījumi vajadzības gadījumā ietvertu arī risku mazinošus pasākumus;dalībvalstīm īpaša uzmanība jāpievērš operatoru drošībai un jānodrošina, lai atļauju piešķiršanas nosacījumos tiktu iekļauti arī attiecīgi aizsargpasākumi. |85 | benalaksils CASNr. 71626-11-4 CIPAC Nr. 416 | Metil-N-fenilacetil-N-2, 6-ksilil-DL-alanināts | 960 g/kg | 2005. gada 1. marts | 2015. gada 28. februārim | Atļauts lietot tikai par fungicīdu. Lai īstenotu VI pielikumā minētos vienotos principus, ņem vērā pārskata ziņojuma secinājumus par benalaksilu, un jo īpaši tā I un II papildinājumu, ko Pastāvīgās pārtikas aprites un dzīvnieku veselības komiteja pabeigusi 2004. gada 13. februārī. Šajā vispārējā novērtējumā dalībvalstīm jāpievērš īpaša uzmanība iespējamam notekūdeņu piesārņojumam, ja aktīvo vielu lieto reģionos ar uzņēmīgu augsni un/vai klimatiskajiem apstākļiem. Vajadzības gadījumā atļaujas nosacījumos jāiekļauj riska mazināšanas pasākumi. |86 | bromoksinils CASNr. 1689-84-5 CIPAC Nr. 87 | 3,5-dibrom-4-hidroksibenznitrils | 970 g/kg | 2005. gada 1. marts | 2015. gada 28. februārim | Atļauts lietot tikai par herbicīdu. Lai īstenotu VI pielikumā minētos vienotos principus, ņem vērā pārskata ziņojuma secinājumus par bromoksinilu, un jo īpaši tā I un II papildinājumu, ko Pastāvīgās pārtikas aprites un dzīvnieku veselības komiteja pabeigusi 2004. gada 13. februārī. Šajā vispārīgajā novērtējumā dalībvalstīm īpaša uzmanība jāveltī putnu un savvaļas zīdītāju dzīvnieku aizsardzībai, jo īpaši, ja vielu lieto ziemā, kā arī ūdenī dzīvojošu organismu aizsardzībai; vajadzības gadījumā atļaujas nosacījumos jāiekļauj riska mazināšanas pasākumi. |87 | desmedifams CASNr. 13684-56-5 CIPAC Nr. 477 | etil-3'-fenilkarbamoiloksikarbanilāts etil-3-fenilkarbamoiloksifenilkarbamāts | vismaz 970 g/kg | 2005. gada 1. marts | 2015. gada 28. februārim | Atļauts lietot tikai par herbicīdu. Lai īstenotu VI pielikumā minētos vienotos principus, ņem vērā pārskata ziņojuma secinājumus par desmedifamu, un jo īpaši tā I un II papildinājumu, ko Pastāvīgās pārtikas aprites un dzīvnieku veselības komiteja pabeigusi 2004. gada 13. februārī. Šajā vispārējā novērtējumā dalībvalstīm jāpievērš īpaša uzmanība ūdenī dzīvojošo organismu un slieku aizsardzībai. Vajadzības gadījumā jāpiemēro riska mazināšanas pasākumi. |88 | joksinils CASNr. 13684-83-4 CIPAC Nr. 86 | 4-hidroksi-3,5-dijodbenznitrils | 960 g/kg | 2005. gada 1. marts | 2015. gada 28. februārim | Atļauts lietot tikai par herbicīdu. Lai īstenotu VI pielikumā minētos vienotos principus, ņem vērā pārskata ziņojuma secinājumus par joksinilu, un jo īpaši tā I un II papildinājumu, ko Pastāvīgās pārtikas aprites un dzīvnieku veselības komiteja pabeigusi 2004. gada 13. februārī. Šajā vispārīgajā novērtējumā dalībvalstīm īpaša uzmanība jāveltī putnu un savvaļas zīdītāju dzīvnieku aizsardzībai, jo īpaši, ja vielu lieto ziemā, kā arī ūdenī dzīvojošu organismu aizsardzībai. Vajadzības gadījumā atļaujas nosacījumos jāiekļauj riska mazināšanas pasākumi. |89 | fenmedifāms CASNr. 13684-63-4 CIPAC Nr. 77 | metil-3-(3-metilkarbaniloiloksi)karbanilāts; 3-metoksikarbonilaminofenil-3'-metilkarbanilāts | vismaz 970 g/kg | 2005. gada 1. marts | 2015. gada 28. februārim | Atļauts lietot tikai par herbicīdu. Lai īstenotu VI pielikumā minētos vienotos principus, ņem vērā pārskata ziņojuma secinājumus par fenmedifāmu, un jo īpaši tā I un II papildinājumu, ko Pastāvīgās pārtikas aprites un dzīvnieku veselības komiteja pabeigusi 2004. gada 13. februārī. Šajā vispārējā novērtējumā dalībvalstīm jāpievērš īpaša uzmanība ūdenī dzīvojošo organismu aizsardzībai. Vajadzības gadījumā atļaujas nosacījumos jāiekļauj riska mazināšanas pasākumi. |--------------------------------------------------


title: Komisijas Direktīva 2012/3/ES ( 2012. gada 9. februāris ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu bendiokarbu  Dokuments attiecas uz EEZ

text:
               10.2.2012

               LV

               Eiropas Savienības Oficiālais Vēstnesis

               L 37/65

         KOMISIJAS DIREKTĪVA 2012/3/ES
   (2012. gada 9. februāris),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu bendiokarbu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā. Bendiokarbs ir minētajā sarakstā.

               (2)

               Saskaņā ar Regulu (EK) Nr. 1451/2007 bendiokarbs ir novērtēts atbilstoši Direktīvas 98/8/EK 11. panta 2. punktam izmantošanai insekticīdos, akaricīdos un produktos citu posmkāju apkarošanai, kas ir minētās direktīvas V pielikumā definētais 18. produktu veids.

               (3)

               Par ziņotāju dalībvalsti tika izraudzīta Apvienotā Karaliste, kura Komisijai 2008. gada 1. aprīlī saskaņā ar Regulas (EK) Nr. 1451/2007 14. panta 4. un 6. punktu iesniedza tās kompetentās iestādes sagatavoto ziņojumu un ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Ziņojumā ietvertos konstatējumus saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja 2011. gada 22. septembrī ir iekļāvusi novērtējuma ziņojumā.

               (5)

               Veikto novērtējumu rezultāti liecina, ka biocīdie produkti, kurus izmanto kā insekticīdus, akaricīdus un produktus citu posmkāju apkarošanai un kuri satur bendiokarbu, varētu atbilst Direktīvas 98/8/EK 5. pantā noteiktajām prasībām. Tāpēc ir lietderīgi bendiokarbu iekļaut minētās direktīvas I pielikumā.

               (6)

               Savienības līmenī nav izvērtēti visi potenciālie lietojumi. Piemēram, tika vērtēts vienīgi profesionāls lietojums, un vērtējumā nav iekļauta tieša augsnes apstrāde un pārtikas vai dzīvnieku barības apstrāde vai tādu virsmu apstrāde, kuras būs saskarē ar pārtiku vai dzīvnieku barību. Tāpēc ir lietderīgi dalībvalstīm izvērtēt tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kuri nebija pārstāvēti riska novērtējumā Savienības līmenī, un atļauju piešķiršanas procesā nodrošināt to, ka tiek veikti pienācīgi pasākumi vai noteikti īpaši nosacījumi, lai identificētos riskus samazinātu līdz pieņemamam līmenim.

               (7)

               Ņemot vērā ūdens videi identificētos riskus gadījumos, kad apstrādātās virsmas tīra ar mitro metodi, tādējādi radot noteikta apjoma emisiju virszemes ūdeņos, ir lietderīgi noteikt, ka produkti nav atļauti lietošanai uz virsmām, kuras bieži tīra ar mitro metodi, izņemot spraugu, plaisu un traipu apstrādi, ja vien netiek iesniegti dati, kuri apliecina, ka produkts atbildīs Direktīvas 98/8/EK 5. panta un VI pielikuma prasībām, vajadzības gadījumā piemērojot pienācīgus riska mazināšanas pasākumus.

               (8)

               Ņemot vērā identificētos riskus cilvēka veselībai, ir lietderīgi prasīt, lai rūpnieciskām vajadzībām vai profesionālai lietošanai atļautos produktus lietotu tikai ar atbilstošiem individuālās aizsardzības līdzekļiem, ja vien pieteikumā par atļauju izmantot produktu nav uzskatāmi parādīts, ka ir citi līdzekļi, ar kuriem apdraudējumu rūpnieciskiem vai profesionāliem lietotājiem var samazināt līdz pieņemamam līmenim.

               (9)

               Ņemot vērā medus bišu potenciālo apdraudējumu, ir lietderīgi prasīt, lai vajadzības gadījumā, izceļot kāres vai nosprostojot ligzdas ieejas, tiktu veikti pasākumi, kas darba bitēm liegtu atgriezties apstrādātās bišu ligzdās.

               (10)

               Šīs direktīvas noteikumi būtu jāpiemēro vienlaicīgi visās dalībvalstīs, lai nodrošinātu vienādu attieksmi pret Savienības tirgū esošajiem biocīdajiem produktiem, kuri kā aktīvo vielu satur bendiokarbu, un kopumā veicinātu biocīdo produktu tirgus sekmīgu darbību.

               (11)

               Pirms aktīvās vielas iekļaušanas Direktīvas 98/8/EK I pielikumā būtu jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kurš saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (12)

               Pēc iekļaušanas dalībvalstīm būtu jādod pietiekams laiks Direktīvas 98/8/EK 16. panta 3. punkta īstenošanai.

               (13)

               Tādēļ būtu atbilstīgi jāgroza Direktīva 98/8/EK.

               (14)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2013. gada 31. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Tās piemēro minētos noteikumus no 2014. gada 1. februāra.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2012. gada 9. februārī

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      PIELIKUMS
      Direktīvas 98/8/EK I pielikumā pievieno šādu ierakstu:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numurs

                     Aktīvās vielas minimālā tīrības pakāpe tirgū laižamā biocīdā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz aktīvajām vielām to sastāvā)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “53

                        Bendiokarbs

                     2,2-dimetil-1,3-benzodioksol-4-il, metilkarbamāts

                        CAS Nr.: 22781-23-3
                     EK Nr.: 245-216-8

                     970 g/kg

                     2014. gada 1. februāris

                     2016. gada 31. janvāris

                     2024. gada 31. janvāris

                     18

                     Savienības līmenī veiktais riska novērtējums neaptvēra visus potenciālos lietojumus, bet attiecās, piemēram, tikai uz profesionālu lietojumu, un neapskatīja produkta iedarbību saskarē ar pārtiku vai dzīvnieku barību, ne arī tiešu augsnes apstrādi. Novērtējot pieteikumu atļaujai izmantot produktu saskaņā ar 5. pantu un VI pielikumu, dalībvalstis – ja tas nepieciešams attiecībā uz konkrēto produktu – izvērtē tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kas nav pārstāvēti Savienības līmenī veiktajā riska novērtējumā.
                     Dalībvalstis nodrošina, ka atļaujas piešķir ar šādiem nosacījumiem:

                                 Produktus neizmanto tādu virsmu apstrādei, kuras bieži tīra ar mitro metodi, izņemot spraugu, plaisu un traipu apstrādi, ja vien netiek iesniegti dati, kuri apliecina, ka produkts atbildīs 5. panta un VI pielikuma prasībām, vajadzības gadījumā piemērojot pienācīgus riska mazināšanas pasākumus.

                                 Rūpnieciskām vajadzībām vai profesionālai lietošanai atļautos produktus lieto tikai ar atbilstošiem individuālās aizsardzības līdzekļiem, ja vien pieteikumā par atļauju izmantot produktu nav uzskatāmi parādīts, ka ir citi līdzekļi, ar kuriem apdraudējumu rūpnieciskiem vai profesionāliem lietotājiem var samazināt līdz pieņemamam līmenim.

                                 Vajadzības gadījumā, izceļot kāres vai nosprostojot ligzdas ieejas, tiek veikti pasākumi, kas darba bitēm liedz atgriezties apstrādātās bišu ligzdās.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm.


title: Komisijas Direktīva 2012/16/ES ( 2012. gada 10. maijs ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu sālsskābi  Dokuments attiecas uz EEZ

text:
               11.5.2012

               LV

               Eiropas Savienības Oficiālais Vēstnesis

               L 124/36

         KOMISIJAS DIREKTĪVA 2012/16/ES
   (2012. gada 10. maijs),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu sālsskābi
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, I A vai I B pielikumā. Sālsskābe ir minētajā sarakstā.

               (2)

               Saskaņā ar Regulu (EK) Nr. 1451/2007 sālsskābe ir novērtēta atbilstoši Direktīvas 98/8/EK 11. panta 2. punktam izmantošanai privātā sektora un sabiedrības veselības sektora dezinfekcijas līdzekļos un citos biocīdos produktos, kas ir minētās direktīvas V pielikumā definētais 2. produktu veids.

               (3)

               Par ziņotāju dalībvalsti tika izraudzīta Latvija, kura saskaņā ar Regulas (EK) Nr. 1451/2007 14. panta 4. un 6. punktu 2009. gada 16. oktobrī iesniedza Komisijai kompetentās iestādes sagatavotu ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Izskatīšanas konstatējumus saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja 2011. gada 9. decembrī ir iekļāvusi novērtējuma ziņojumā.

               (5)

               Veikto novērtējumu rezultāti liecina, ka 2. produktu veidam atbilstoši biocīdie produkti, kuri tiek izmantoti kā privātā sektora un sabiedrības veselības sektora dezinfekcijas līdzekļi un citi biocīdie produkti un kuri satur sālsskābi, varētu atbilst Direktīvas 98/8/EK 5. pantā noteiktajām prasībām. Tāpēc ir lietderīgi iekļaut sālsskābi minētās direktīvas I pielikumā.

               (6)

               Savienības līmenī nav izvērtēti visi potenciālie lietojumi. Tāpēc ir lietderīgi dalībvalstīm izvērtēt tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kuri nebija pārstāvēti riska novērtējumā Savienības līmenī, un atļauju piešķiršanas procesā nodrošināt to, ka tiek veikti pienācīgi pasākumi vai noteikti īpaši nosacījumi, lai identificētos riskus samazinātu līdz pieņemamam līmenim.

               (7)

               Ņemot vērā vielas kodīgumu, kā arī iespējamos saistītā riska mazināšanas pasākumus, ir lietderīgi prasīt, lai ar attiecīgu iepakojuma noformējumu līdz minimumam tiktu samazināts apdraudējums, kas rodas lietošanā sadzīves vajadzībām, ja vien produkta atļaujas pieteikumā nevar pierādīt, ka cilvēka veselības apdraudējumu līdz pieņemamam līmenim var samazināt ar citiem līdzekļiem.

               (8)

               Lai nodrošinātu vienādu attieksmi pret Savienības tirgū esošajiem biocīdajiem produktiem, kuri kā aktīvo vielu satur sālsskābi, un kopumā veicinātu biocīdo produktu tirgus sekmīgu darbību, šīs direktīvas noteikumi būtu jāpiemēro vienlaicīgi visās dalībvalstīs.

               (9)

               Pirms aktīvās vielas iekļaušanas Direktīvas 98/8/EK I pielikumā būtu jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un nodrošināt, ka pieteikuma iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kurš saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (10)

               Pēc iekļaušanas dalībvalstīm būtu jādod pietiekams laiks Direktīvas 98/8/EK 16. panta 3. punkta īstenošanai.

               (11)

               Tādēļ būtu attiecīgi jāgroza Direktīva 98/8/EK.

               (12)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2013. gada 30. aprīlim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Tās piemēro minētos noteikumus no 2014. gada 1. maija.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2012. gada 10. maijā

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      PIELIKUMS
      Direktīvas 98/8/EK I pielikumā pievieno šādu ierakstu:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numurs

                     Aktīvās vielas minimālā tīrības pakāpe tirgū laižamā biocīdā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz aktīvajām vielām to sastāvā)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “56

                        Sālsskābe

                     Sālsskābe

                        CAS Nr.: nepiemēro
                     EK Nr. 231-595-7

                     999 g/kg

                     2014. gada 1. maijs

                     2016. gada 30. aprīlis

                     2024. gada 30. aprīlis

                     2

                     Novērtējot pieteikumu atļaujai izmantot produktu saskaņā ar 5. pantu un VI pielikumu, dalībvalstis – ja tas nepieciešams attiecībā uz konkrēto produktu – izvērtē tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kas nav pārstāvēti Savienības līmenī veiktajā riska novērtējumā.
                     Dalībvalstis nodrošina to, ka sadzīves lietojumiem paredzētiem produktiem atļaujas izdod ar nosacījumu, ka iepakojums ir noformēts tā, lai līdz minimumam samazinātu lietotāja apdraudējumu, ja vien produkta atļaujas pieteikumā nevar pierādīt, ka cilvēka veselības apdraudējumu līdz pieņemamam līmenim var samazināt ar citiem līdzekļiem.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm.


title: Komisijas Direktīva 2010/51/ES ( 2010. gada 11. augusts ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu N,N-dietil-meta-toluamīdu  Dokuments attiecas uz EEZ

text:
               12.8.2010

               LV

               Eiropas Savienības Oficiālais Vēstnesis

               L 211/14

         KOMISIJAS DIREKTĪVA 2010/51/ES
   (2010. gada 11. augusts),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu N,N-dietil-meta-toluamīdu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā. N,N-dietil-meta-toluamīds ir minētajā sarakstā (turpmāk “DEET”).

               (2)

               Saskaņā ar Regulu (EK) Nr. 1451/2007 DEET ir novērtēts atbilstoši Direktīvas 98/8/EK 11. panta 2. punktam izmantošanai repelentos un atraktantos, kas ir minētās direktīvas V pielikumā definētais 19. produktu veids.

               (3)

               Par ziņotāju dalībvalsti tika izraudzīta Zviedrija, kura saskaņā ar Regulas (EK) Nr. 1451/2007 14. panta 4. un 6. punktu 2007. gada 30. novembrī Komisijai iesniedza kompetentās iestādes sagatavotu ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja izskatīšanas gaitā gūtos secinājumus 2010. gada 11. martā iekļāva novērtējuma ziņojumā.

               (5)

               No veikto pārbaužu rezultātiem izriet, ka biocīdie produkti, kurus izmanto par repelentiem vai atraktantiem un kuri satur DEET, varētu atbilst Direktīvas 98/8/EK 5. pantā noteiktajām prasībām. Tāpēc ir lietderīgi iekļaut DEET minētās direktīvas I pielikumā.

               (6)

               Ņemot vērā novērtēšanas ziņojumā konstatēto, ir lietderīgi noteikt, ka attiecībā uz produktiem, kuri satur DEET un kurus izmanto par repelentiem vai atraktantiem, atļaujas tiek piešķirtas, paredzot īpašus riska samazināšanas pasākumus. To produktu marķējumā, kas paredzēti tiešai ārīgai lietošanai uz cilvēka ādas, jāiekļauj lietošanas norādījumi, tostarp lietošanas daudzums un biežums, lai līdz minimumam samazinātu primāro iedarbību uz cilvēkiem. Riska novērtēšanas laikā radās bažas par cilvēku veselību, jo īpaši bērnu veselību. Tomēr, ja nav iesniegti dati, kas liecina, ka produkts atbilst 5. pantā un VI pielikumā noteiktajām prasībām, kad to izmanto bērniem, DEET saturošus produktus nedrīkst izmantot bērniem, kas nav sasnieguši divu gadu vecumu, un lietošana jāierobežo divus līdz divpadsmit gadus veciem bērniem, izņemot gadījumus, kad lietošana atsver cilvēka veselībai radīto risku, piemēram, kukaiņu pārnēsātu slimību gadījumā. Turklāt produktu sastāvā jāiekļauj vielas, kas attur no to iekšķīgas lietošanas.

               (7)

               Ir svarīgi šīs direktīvas noteikumus piemērot vienlaikus visās dalībvalstīs, lai nodrošinātu vienādu attieksmi pret tirgū esošajiem biocīdajiem produktiem, kuri kā aktīvo vielu satur DEET, un kopumā veicinātu biocīdo produktu tirgus sekmīgu darbību.

               (8)

               Pirms aktīvās vielas iekļaušanas I pielikumā jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un varētu nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kas saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (9)

               Pēc iekļaušanas dalībvalstīm jādod pietiekams laiks Direktīvas 98/8/EK 16. panta 3. punkta īstenošanai.

               (10)

               Tādēļ atbilstīgi jāgroza Direktīva 98/8/EK.

               (11)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   Transponēšana
   1.   Dalībvalstis vēlākais līdz 2011. gada 31. jūlijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Dalībvalstis piemēro minētos tiesību aktus no 2012. gada 1. augusta.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara zināmus Komisijai galveno tiesību aktu redakcijas, ko tās pieņem jomā, uz ko attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2010. gada 11. augustā

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      PIELIKUMS
      Par N,N-dietil-meta-toluamīdu Direktīvas 98/8/EK I pielikumā iekļauj šādu ierakstu.

                     Nr.

                     Vispārpieņemtais nosaukums

                        IUPAC nosaukums
                     Identifikācijas numurs

                     Aktīvās vielas minimālā tīrības pakāpe tirgū laižamā biocīdā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām
                     (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz aktīvajām vielām to sastāvā)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “(35)

                     N,N-dietil-meta-toluamīds

                     N,N-dietil-m-toluamīds
                     EK Nr. 205-149-7
                     CAS Nr.: 134-62-3

                     970 g/kg

                     2012. gada 1. augusts

                     2014. gada 31. jūlijs

                     2022. gada 31. jūlijs

                     19

                     Dalībvalstis nodrošina, ka atļaujas piešķir ar šādiem nosacījumiem.

                                 1)

                                 Primāro iedarbību uz cilvēkiem samazina līdz minimumam, apsverot un piemērojot atbilstošus riska samazināšanas pasākumus, tostarp attiecīgajā gadījumā norādes par to, cik daudz un bieži produkts ir ārīgi jālieto uz cilvēka ādas.

                                 2)

                                 To produktu marķējumā, kurus paredzēts lietot uz cilvēka ādas, matiem vai apģērba, norāda, ka produkts paredzēts tikai ierobežotai lietošanai bērniem vecumā no diviem līdz divpadsmit gadiem un ka to nav paredzēts lietot bērniem, kas ir jaunāki par diviem gadiem, ja pieteikumā produkta atļaujas saņemšanai nav datu, kas liecina, ka produkts atbilst 5. pantā un VI pielikumā noteiktajām prasībām, neveicot šādus pasākumus.

                                 3)

                                 Produkta sastāvā jābūt vielām, kas attur no tā iekšķīgas lietošanas.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē http://ec.europa.eu/comm/environment/biocides/index.htm


title: Komisijas Direktīva 2004/71/EK (2004. gada 28. aprīlis), ar ko groza Padomes Direktīvu 91/414/EEK, iekļaujot aktīvo vielu Pseudomonas chlororaphisDokuments attiecas uz EEZ

text:
Svarīgs juridisks paziņojums

|

32004L0071

Oficiālais Vēstnesis L 127 , 29/04/2004 Lpp. 0104 - 0106

		Komisijas Direktīva 2004/71/EK(2004. gada 28. aprīlis),ar ko groza Padomes Direktīvu 91/414/EEK, iekļaujot aktīvo vielu Pseudomonas chlororaphis(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], un jo īpaši tās 6. panta 1. punktu,tā kā:(1) Saskaņā ar Direktīvas 91/414/EEK 6. panta 2. punktu Zviedrijas iestādes 1994. gada 15. decembrī no Bio Agri AB, turpmāk sauktu par pieteikuma iesniedzēju, saņēmušas pieteikumu par aktīvās vielas Pseudomonas chlororaphis iekļaušanu Direktīvas 91/414/EEK I pielikumā. 1997. gada 25. marta Lēmums 97/248/EK [2] apstiprina, ka dokumentācija ir "pilnīga", proti, to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.(2) Šīs vielas iedarbība uz cilvēka veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz pieteikuma iesniedzēja paredzētajiem izmantošanas veidiem. Izvirzītā ziņotāja dalībvalsts 1998. gada 7. aprīlī iesniegusi Komisijai novērtējuma ziņojuma projektu par šo vielu.(3) Dalībvalstis un Komisija ar Pastāvīgās pārtikas aprites un dzīvnieku veselības komitejas starpniecību ir pārskatījušas šo novērtējuma ziņojuma projektu. Šis pārskats 2004. gada 30. martā pabeigts formātā, kādu Komisija ir noteikusi pārskata ziņojumam par Pseudomonas chlororaphis.(4) Pārskatā minētā dokumentācija un informācija ir iesniegti Augu zinātniskajai komitejai; Komitejai tika uzdots sniegt atsauksmes: a) par atlieku līmeni pārtikā un lopbarībā; b) par iedarbību uz operatoru; c) vai attiecībā uz iespējamo kaitīgo iedarbību uz cilvēka veselību pakāpeniskajā pieejā iekļaujamas atkārtotas devas kā sākotnējās datu kopas daļa; d) par aktīvās vielas antibiotisko metabolītu drošumu no toksikoloģijas viedokļa; e) par nepieciešamību pastāvīgi uzraudzīt darba ņēmēju veselības aizsardzību un f) par Pseudomonas chlororaphis iespējām izraisīt brūču infekcijas vai to citas patogēnas iedarbības iespējas.Savā atzinumā [3] Komiteja secinājusi, ka: a) jautājums par atliekām novērtēts pienācīgi un nav pamata bažām; b) pienācīgi novērtēta Pseudomonas chlororaphis preparātu iedarbība uz operatoru; c) īpašajā gadījumā attiecībā uz Pseudomonas chlororaphis, un ņemot vērā pieejamos pētījumu rezultātus, lai novērtētu apdraudējumu cilvēka veselībai, atkārtotas devas nav nepieciešamas; d) būtu nepieciešami sīkāki pētījumi, lai pilnīgāk novērtētu 2,3-dezepoksi-2,3-didehidrorizoksīna (DDR) metabolīta iespējamo mutagēno iedarbību. Tomēr Komiteja uzskata, ka DDR, kā arī citu antibiotisko metabolītu iedarbības iespējas uz cilvēka veselību ir tik niecīgas, ka arī tad, ja nav sīkākas informācijas par šo jautājumu, nav pamata nopietnām bažām par patērētāju un operatoru drošību; e) ieviešot ražošanā šo aģentu kā pesticīdu no mikrobiem, jāveic pētījums, kurā izmantoti darba ņēmēju medicīniskās uzraudzības dati; f) nav pamata bažām par cilvēku drošību saistībā ar brūču infekciju.Sīkākam izvērtējumam, kā arī šajā direktīvā un novērtēšanas ziņojumā tika ņemta vērā iesniedzēja sniegtā papildus informācija un Zinātniskās komitejas ieteikumi, kuros uzsvērta nepieciešamība veikt operatoru un darba ņēmēju uzraudzību, pamatojoties uz medicīnisko uzraudzību, lai nekavējoties novērtētu negatīvo iedarbību, kā arī veiktu novērojumus, lai kvantitatīvi noteiktu DDR piesārņojumu praktiskos apstākļos. Pastāvīgās komitejas novērtējumā secināts, ka operatoriem nevajadzētu tikt pakļautiem pārlieku lielam riskam, ja izmanto piemērotus riska faktoru mazināšanas pasākumus.(5) Dažādajās veiktajās pārbaudēs noskaidrojies, ka augu aizsardzības līdzekļi, kas satur Pseudomonas chlororaphis, kopumā varētu atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz izmantošanas veidiem, kas pārbaudīti un sīki izklāstīti Komisijas pārskata ziņojumā. Tādēļ ir lietderīgi šo aktīvo vielu iekļaut I pielikumā, lai nodrošinātu, ka visās dalībvalstīs saskaņā ar minētās direktīvas noteikumiem var piešķirt atļaujas augu aizsardzības līdzekļiem, kas satur šo aktīvo vielu.(6) Pēc iekļaušanas dalībvalstīm jāatvēl pietiekams laika posms, kurā īstenot Direktīvas 91/414/EEK noteikumus attiecībā uz augu aizsardzības līdzekļiem, kas satur Pseudomonas chlororaphis, un jo īpaši, lai varētu pārskatīt esošās pagaidu atļaujas un vēlākais minētā laika posma beigās pagaidu atļauju vietā, tās grozot vai atsaucot saskaņā ar Direktīvas 91/414/EEK noteikumiem, piešķirtu pastāvīgas atļaujas.(7) Tādēļ attiecīgi ir jāgroza Direktīva 91/414/EKK.(8) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO DIREKTĪVU.1. pantsDirektīvas 91/414/EEK I pielikumu groza, kā noteikts šīs direktīvas pielikumā.2. pants1. Vēlākais līdz 2005. gada 31. martam dalībvalstis pieņem un publicē normatīvos un administratīvos aktus, kas vajadzīgi šīs direktīvas prasību ievērošanai. Dalībvalstis tūlīt dara zināmus Komisijai minēto aktu tekstus, kā arī minēto aktu un šīs direktīvas atbilstības tabulu.Dalībvalstis piemēro minētos noteikumus no 2005. gada 1. aprīļa.2. Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāmas šādas atsauces.3. pants1. Dalībvalstis pārskata visas atļaujas augu aizsardzības līdzekļiem, kas satur Pseudomonas chlororaphis, lai nodrošinātu, ka tiek izpildīti Direktīvas 91/414/EEK I pielikuma nosacījumi par šo aktīvo vielu. Vajadzības gadījumā tās saskaņā ar Direktīvu 91/414/EEK atļaujas groza vai atsauc vēlākais līdz 2005. gada 31. martam.2. Pamatojoties uz dokumentāciju, kas atbilst minētās direktīvas III pielikuma prasībām, vēlākais līdz 2004. gada 30. septembrim dalībvalstis atkārtoti novērtē visus atļautos augu aizsardzības līdzekļus, kas satur Pseudomonas chlororaphis kā vienīgo vai kā vienu no vairākām aktīvajām vielām, kuras uzskaitītas Direktīvas 91/414/EEK I pielikumā. Pamatojoties uz minēto novērtējumu, dalībvalstis nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.Pēc šādas noteikšanas dalībvalstis:a) ja vajadzīgs, vēlākais līdz 2006. gada 31. martam groza vai atsauc atļaujas par augu aizsardzības līdzekļiem, kuru vienīgā aktīvā viela ir Pseudomonas chlororaphis; vai arīb) par augu aizsardzības līdzekļiem, kuros viena no vairākām aktīvajām vielām ir Pseudomonas chlororaphis, ja vajadzīgs, atļaujas groza vai atsauc vēlākais līdz 2006. gada 31. martam, vai arī līdz dienai, kas šādai grozīšanai noteikta attiecīgajā direktīvā vai direktīvās, ar kurām atbilstošo vielu vai vielas iekļauj Direktīvas 91/414/EK I pielikumā, atkarībā no tā, kurš no minētajiem termiņiem ir vēlāk.4. pantsŠī direktīva stājas spēkā 2004. gada 1. oktobrī.5. pantsŠī direktīva ir adresēta dalībvalstīm.Briselē, 2004. gada 28. aprīlīKomisijas vārdā —Komisijas loceklisDavid Byrne[1] OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2004/20/EK (OV L 70, 9.3.2004., 32. lpp.).[2] OV L 98, 15.4.1997., 15. lpp.[3] Augu zinātniskās komitejas atzinums par īpašiem Komisijas jautājumiem, kas attiecas uz Pseudomonas chlororaphis novērtēšanu saistībā ar Padomes Direktīvu 91/414/EEK. scp/pseudom/002-fina; pieņemta 2001. gada 20. decembrī.--------------------------------------------------PIELIKUMSI pielikuma tabulas beigās pievieno šādu rindu:"Nr. | Plaši zināmais nosaukums, identifikācijas numuri | IUPAC nosaukums | Tīrība | Stāšanās spēkā | Iekļaušana ir spēkā līdz | Īpaši noteikumi |90 | Pseudomonas chlororaphis Celms – MA 342 CIPAC Nr. 574 | Neattiecas | Sekundārā metabolīta 2,3-dezepoksi-2,3-didehidrorizoksīna (DDR) daudzums fermentācijas produktā līdzekļa sagatavošanas vietā nedrīkst pārsniegt LOQ (2 mg/1). | 2004. gada 1. oktobris | 2014. gada 30. septembrim | Drīkst atļaut izmantot tikai par fungicīdu sēklu apstrādei slēgtās sēklu kodināšanas iekārtās. Piešķirot atļaujas, ņem vērā pārskata ziņojuma secinājumus par Pseudomonas chlororaphis, un jo īpaši tā I un II papildinājumu, ko 2004. gada 30. martā pabeigusi Pastāvīgā pārtikas aprites un dzīvnieku veselības komiteja Šajā vispārējā novērtējumā dalībvalstīm īpaša vērība jāveltī operatoru un darba ņēmēju drošībai. Vajadzības gadījumā jāpiemēro riska mazināšanas pasākumi. |--------------------------------------------------


title: Eiropas Parlamenta un Padomes Direktīva 1999/33/EK (1999. gada 10. maijs), ar ko groza padomes Direktīvu 67/548/EEK sakarā ar dažu bīstamu vielu marķēšanu Austrijā un Zviedrijā

text:
Svarīgs juridisks paziņojums

|

31999L0033

Oficiālais Vēstnesis L 199 , 30/07/1999 Lpp. 0057 - 0058

		Eiropas Parlamenta un padomes Direktīva 1999/33/EK(1999. gada 10. maijs),ar ko groza padomes Direktīvu 67/548/EEK sakarā ar dažu bīstamu vielu marķēšanu Austrijā un ZviedrijāEIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 95. pantu,ņemot vērā Komisijas priekšlikumu [1],ņemot vērā Ekonomikas un sociālo lietu komitejas atzinumu [2],ievērojot Līguma 251. pantā izklāstīto procedūru [3],(1) tā kā saskaņā ar 30. pantu Padomes Direktīvā 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [4], dalībvalstis nedrīkst aizliegt, ierobežot vai kavēt tādu vielu laišanu tirgū, kas atbilst šīs direktīvas prasībām;(2) tā kā Direktīvas 67/548/EEK 23. panta 2. punkta c) apakšpunkts paredz, ka uz katra iepakojuma jābūt brīdinājuma simboliem, kas norādīti II pielikumā; tā kā minētās direktīvas 23. panta 2. punkta e) apakšpunkts paredz, ka uz katra iepakojuma jābūt konkrētām S-frāzēm (drošības frāzēm), kas attiecas uz vielas lietošanas drošību, un tā kā S-frāžu formulējums ir izklāstīts minētās direktīvas IV pielikumā;(3) tā kā 1994. gada Pievienošanās akta 69. pants un tā VIII pielikums paredz, ka 30. pantu saistībā ar Direktīvas 67/548/EEK 23. panta 2. punktu Austrijā nepiemēro līdz 1999. gada 1. janvārim, un tikmēr Austrija var pieprasīt atļauju izmantot etiķetes, kas satur papildu simbolus, kuri nav iekļauti II pielikumā, kā arī etiķetes ar papildu S-frāzēm, kas nav ietvertas minētās direktīvas IV pielikumā un attiecas uz pretpasākumiem nelaimes gadījumos, un ka minētie noteikumi ir jāpārskata saskaņā ar EK procedūrām līdz 1998. gada 31. decembrim;(4) tā kā Direktīvas 67/548/EEK 23. panta 2. punkta d) apakšpunkts paredz, ka uz katra iepakojuma ir jābūt konkrētajām R-frāzēm (brīdinājumiem par risku), kas norāda uz konkrētu apdraudējumu, lietojot šo vielu, un tā kā R-frāžu formulējumi ir izklāstīti minētās direktīvas III pielikumā;(5) tā kā 1994. gada Pievienošanās akta 112. pants un tā XII pielikums paredz, ka 30. pantu saistībā ar Direktīvas 67/548/EEK 23. panta 2. punkta d) apakšpunktu Zviedrijā nepiemēro līdz 1999. gada 1. janvārim, un tikmēr Zviedrija var pieprasīt atļauju izmantot R-frāzes "R-322" un "R-340", kas nav iekļautas minētās direktīvas III pielikumā, un ka minētie noteikumi ir jāpārskata saskaņā ar Kopienas procedūrām līdz 1998. gada 31. decembrim;(6) tā kā Eiropas Parlamenta un Padomes Direktīva 1999/45/EK (1999. gada 31. maijs) par dalībvalstu normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [5] paredz īpašus direktīvas piemērošanas nosacījumus, cita starpā saistībā ar papildu simboliem, R-frāzēm un S-frāzēm Austrijā un Zviedrijā, ņemot vērā to veselības aizsardzības un vides aizsardzības standartu līmeni; tā kā minētie īpašie nosacījumi attiecas tikai uz divu gadu laikposmu no 1999. gada 1. janvāra līdz 2000. gada 31. decembrim; tā kā šajā laika posmā jāmēģina saskaņot bīstamu vielu un preparātu tirdzniecības nosacījumi;(7) tā kā, risinoties starpvalstu sarunām par bīstamu vielu klasifikācijas saskaņošanu saistībā ar "R-322", ir sagaidāmi jauni zinātnes un tehnikas atzinumi, un tā kā, ņemot vērā pašreizējās starpvalstu sarunas par bīstamu vielu marķēšanu un Komisijas uzsākto marķēšanas uzraudzību, dalībvalstu eksperti piekrīt tam, ka visaptveroša Kopienā pieņemto tiesību aktu pārskatīšana attiecībā uz "R-340" ir uzskatāma par svarīgu prioritāti;(8) tā kā Kopienas tiesību akti būs jāpārskata, ņemot vērā rezultātus, kas tiks panākti starpvalstu sarunās par bīstamu vielu klasifikācijas un marķēšanas saskaņošanu, un tā kā ir sagaidāms, ka šie rezultāti ļaus savstarpēji pietuvināt attiecīgos standartus visā Kopienā;(9) tā kā Padomes un dalībvalstu valdību pārstāvju 1990. gada 3. decembra rezolūcijā par to, kā uzlabot cilvēku akūtas saindēšanās profilaksi un ārstēšanu [6], kas pieņemta Padomes sanāksmē, ir ietverta prasība saskaņot klīniskās toksikoloģijas datu apkopošanas procedūras visos toksikoloģijas centros Kopienā, kas palīdzētu izstrādāt saindēšanās profilakses politiku; tā kā tādēļ attiecīgajām kompetentajām iestādēm sadarbībā ar Komisiju ir jāizveido informācijas sistēma Kopienā un jānodrošina sadarbība starp toksikoloģijas centriem un vajadzības gadījumā starp citiem kompetentajiem dienestiem, rūpējoties par pretindes pieejamību;(10) tā kā simbols, kas norāda, ka dažu bīstamu vielu atliekas ir jāsavāc atsevišķi no citiem atkritumiem, varētu samazināt bīstamu vielu varbūtēju nokļūšanu vidē, jo tas veicinātu plašu sabiedrību izmantot īpašo atkritumu savākšanas sistēmas; tā kā nepietiekama pamatojuma dēļ būs jāpaiet zināmam laikam, lai savāktu pierādījumus par šāda simbola nepieciešamību visā Kopienā;(11) tā kā līdz 1998. gada 31. decembrim neizdevās pilnībā pārskatīt Kopienas tiesību aktus par bīstamām vielām saistībā ar 1994. gada Pievienošanās akta noteikumiem, kas skar Austriju un Zviedriju;(12) tā kā šai direktīvai piekritīgie noteikumi jāturpina pārskatīt saskaņā ar Kopienas procedūrām laikā, kurā ir spēkā noteiktais atbrīvojums; tā kā neatkarīgi no pārskatīšanas iznākuma minētā laikposma beigās acquis communautaire tomēr būs jāpiemēro Austrijā un Zviedrijā ar tādiem pašiem nosacījumiem kā citās dalībvalstīs;(13) tā kā Kopienas tiesību akti var uz laiku paredzēt izņēmumus dažām dalībvalstīm, ņemot vērā to īpašos apstākļus,IR PIEŅĒMUŠI ŠO DIREKTĪVU.1. pantsDirektīvas 67/548/EEK 23. pantu papildina ar šādiem punktiem:"5. Austrija var lūgt atļauju no 1999. gada 1. janvāra līdz 2000. gada 31. decembrim izmantot:- papildu simbolu "pārsvītrota atkritumu urna", kas nav norādīts II pielikumā un attiecas uz atkritumu apglabāšanu, un- papildu S-frāzi "Pieejama pretinde, medicīnas personāls var saņemt informāciju toksikoloģijas centrā", kas nav norādīta IV pielikumā un skar pretpasākumus nelaimes gadījumā.6. Zviedrija var lūgt atļauju no 1999. gada 1. janvāra līdz 2000. gada 31. decembrim izmantot šādas R-frāzes, kas nav uzskaitītas III pielikumā:- "R-322" attiecībā uz vielām, kas uzrāda akūtu toksicitāti, bet neatbilst klasifikācijas kritērijiem VI pielikumā ("mēreni kaitīgs" pēc Zviedrijas klasifikācijas), un- "R-340" attiecībā uz vielām, kas pēc klasifikācijas atbilst 3. kategorijas kancerogēniem, lietojot to brīdinājuma R-40 vietā."2. pantsAustrijas Republika un Zviedrijas Karaliste vēlākais līdz 2000. gada 30. jūlijam pieņem un publicē noteikumus, kas vajadzīgi, lai izpildītu šīs direktīvas prasības. Par to abas dalībvalstis tūlīt informē Komisiju.Dalībvalstīm pieņemot minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kādā veidā izdarāmas šīs atsauces.3. pantsŠī direktīva ir adresēta dalībvalstīm.Briselē, 1999. gada 10. maijāEiropas Parlamenta vārdā —priekšsēdētājsJ. M. Gil-RoblesPadomes vārdā —priekšsēdētājsH. Eichel[1] OV C 374, 3.12.1998., 15. lpp.[2] OV C 40, 15.2.1999., 43. lpp.[3] Eiropas Parlamenta 1998. gada 16. decembra atzinums (OV C 98, 9.4.1999., 151. lpp.), Padomes 1999. gada 8. februāra kopējā nostāja (OV C 58, 1.3.1999., 26. lpp.) un Eiropas Parlamenta 1999. gada 10. marta lēmums (OV C 175, 21.6.1999.). Padomes 1999. gada 29. aprīļa lēmums.[4] OV 196, 16.8.1967., 1. lpp. Direktīvā jaunākie grozījumi izdarīti ar Komisijas Direktīvu 98/98/EK (OV L 355, 30.12.1998., 1. lpp.).[5] OV L 200, 30.7.1999., 1. lpp.[6] OV C 329, 31.12.1990., 6. lpp.--------------------------------------------------


title: Komisijas Direktīva 2013/7/ES ( 2013. gada 21. februāris ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā darbīgo vielu alkil(C 12-16 ) dimetilbenzilamonija hlorīdu  Dokuments attiecas uz EEZ

text:
               22.2.2013

               LV

               Eiropas Savienības Oficiālais Vēstnesis

               L 49/66

         KOMISIJAS DIREKTĪVA 2013/7/ES
   (2013. gada 21. februāris),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā darbīgo vielu alkil(C12-16) dimetilbenzilamonija hlorīdu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo darbīgo vielu saraksts to iespējamai iekļaušanai Direktīvas 98/8/EK I, I A vai I B pielikumā. Minētajā sarakstā ir iekļauti četraizvietotā amonija savienojumi, benzil-C12-16-alkildimetil-, hlorīdi, kas ir sinonīmi alkil(C12-16) dimetilbenzilamonija hlorīdam.

               (2)

               Saskaņā ar Regulu (EK) Nr. 1451/2007 alkil(C12-16) dimetilbenzilamonija hlorīds novērtēts atbilstoši Direktīvas 98/8/EK 11. panta 2. punktam izmantošanai koksnes konservantos, kas ir minētās direktīvas V pielikumā definētais 8. produktu veids.

               (3)

               Par ziņotāju dalībvalsti tika izraudzīta Itālija, un 2007. gada 14. augustā tā iesniedza kompetento iestāžu sagatavoto ziņojumu un ieteikumu Komisijai saskaņā ar Komisijas 2003. gada 4. novembra Regulas (EK) Nr. 2032/2003 par 10 gadu darba programmas otro fāzi, kas minēta Eiropas Parlamenta un Padomes Direktīvas 98/8/EK 16. panta 2. punktā par biocīdu laišanu tirgū un ar ko groza Regulu (EK) Nr. 1896/2000 (3) 10. panta 5. punktu un 7. punktu.

               (4)

               Dalībvalstis un Komisija ir izskatījušas kompetentās iestādes ziņojumu. Izskatīšanas konstatējumus saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja 2012. gada 21. septembrī ir iekļāvusi novērtējuma ziņojumā.

               (5)

               Veikto novērtējumu rezultāti liecina, ka biocīdie produkti, kurus izmanto par koksnes konservantiem un kuri satur alkil(C12-16) dimetilbenzilamonija hlorīdu, varētu atbilst Direktīvas 98/8/EK 5. pantā noteiktajām prasībām. Tādēļ ir lietderīgi iekļaut alkil(C12-16) dimetilbenzilamonija hlorīdu izmantošanai minētās direktīvas I pielikuma 8. produktu veidā.

               (6)

               Savienības līmenī nav novērtēti visi iespējamie lietojumi un iedarbības scenāriji. Piemēram, netika vērtēta ne neprofesionāla izmantošana, ne iedarbība no pārtikas vai dzīvnieku barības. Tāpēc ir lietderīgi noteikt, ka dalībvalstis izvērtē tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kuri nav pārstāvēti Savienības līmenī veiktajā riska novērtējumā, un atļauju piešķiršanas procesā nodrošina to, ka tiek veikti pienācīgi pasākumi vai paredzēti īpaši nosacījumi, lai identificētos riskus samazinātu līdz pieņemamam līmenim.

               (7)

               Ņemot vērā identificētos riskus cilvēka veselībai, ir lietderīgi paredzēt, ka tiek noteiktas drošas darba metodes, ka ražojumi tiek lietoti, izmantojot atbilstošus individuālās aizsardzības līdzekļus, un ka produktus neizmanto koksnei, ar kuru bērni var nonākt tiešā saskarē, ja vien produkta atļaujas pieteikumā nav minēti pierādījumi tam, ka riskus var samazināt līdz pieļaujamam līmenim.

               (8)

               Ņemot vērā identificētos riskus attiecībā uz vidi, ir lietderīgi noteikt, ka rūpnieciska vai profesionāla izmantošana jāveic ierobežotā teritorijā vai uz ūdensnecaurlaidīgas pamatnes ar aizsargsienu, ka tikko apstrādāta koksne pēc apstrādes jāglabā uz ūdensnecaurlaidīgas pamatnes, lai novērstu tiešu noplūdi augsnē vai ūdenī, un ka jebkādas noplūdes no produktu lietojumiem, ko izmanto kā koksnes konservantus un kas satur alkil(C12-16) dimetilbenzilamonija hlorīdu, tiek savāktas atkārtotai izmantošanai vai iznīcināšanai.

               (9)

               Tika identificēti nepieņemami riski videi situācijās, kad koksne, kas tikusi apstrādāta ar alkil(C12-16) dimetilbenzilamonija hlorīdu, ir pastāvīgi pakļauta laikapstākļu iedarbībai vai bieži samirkst (3. lietojuma klase saskaņā ar ESAO definīciju (4)) tiek izmantota āra būvēm ūdens tuvumā vai virs ūdens (scenārijs “tilts” 3. lietojuma klasē saskaņā ar ESAO definīciju (5)) vai ir saskarē ar saldūdeni (4.b lietojuma klase saskaņā ar ESAO definīciju (6)). Ir lietderīgi noteikt, ka produktus nav atļauts lietot tādas koksnes apstrādei, kura paredzēta minētajiem lietojumiem, ja vien netiek iesniegti dati, kuri apliecina, ka produkts atbildīs Direktīvas 98/8/EK 5. panta un VI pielikuma prasībām, vajadzības gadījumā piemērojot pienācīgus risku mazināšanas pasākumus.

               (10)

               Šīs direktīvas noteikumi būtu jāpiemēro vienlaicīgi visās dalībvalstīs, lai nodrošinātu vienādu attieksmi pret Savienības tirgū esošajiem 8. produktu veida biocīdajiem produktiem, kuri kā darbīgo vielu satur alkil(C12-16) dimetilbenzilamonija hlorīdu, un kopumā veicinātu biocīdo produktu tirgus sekmīgu darbību.

               (11)

               Pirms darbīgās vielas iekļaušanas Direktīvas 98/8/EK I pielikumā būtu jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kurš saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (12)

               Pēc iekļaušanas būtu jādod dalībvalstīm pietiekams laiks Direktīvas 98/8/EK 16. panta 3. punkta īstenošanai.

               (13)

               Tādēļ atbilstīgi būtu jāgroza Direktīva 98/8/EK.

               (14)

               Saskaņā ar dalībvalstu un Komisijas 2011. gada 28. septembra kopīgo politisko deklarāciju par skaidrojošiem dokumentiem (7) dalībvalstis ir apņēmušās gadījumos, kad tas nepieciešams, paziņojumiem par saviem transponēšanas pasākumiem pievienot vienu vai vairākus dokumentus, kuros paskaidrota saikne starp attiecīgajām direktīvas un nacionālo transponēšanas instrumentu daļām.

               (15)

               Šajā direktīvā paredzētie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2014. gada 31. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Šos noteikumus dalībvalstis piemēro no 2015. gada 1. februāra.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2013. gada 21. februārī

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      (3)  OV L 307, 24.11.2003., 1. lpp.

      (4)  ESAO ar emisiju iedarbības scenārijiem saistītie dokumenti (OECD series on emission scenario documents), Nr. 2, Emisiju iedarbības scenārijs attiecībā uz koksnes konservantiem (Emission Scenario Document for Wood Preservatives), 2. daļa, 64. lpp.

      (5)  Turpat.

      (6)  Turpat.

      (7)  OV C 369, 17.12.2011., 14. lpp.

      PIELIKUMS
      Direktīvas 98/8/EK I pielikumā pievieno šādu ierakstu:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numuri

                     Aktīvās vielas minimālā tīrības pakāpe (1)

                     Iekļaušanas datums

                     Termiņš, līdz kuram jānodrošina atbilstība 16. panta 3. punktam, izņemot gadījumus, kad piemēro vienu no izņēmumiem, kas norādīti šā nosaukuma zemsvītras piezīmē (2)

                     Iekļaušanas termiņa beigu datums

                     Produkta veids

                     Īpaši noteikumi (3)

                     “64

                     alkil(C12-16) dimetilbenzilamonija hlorīds
                     C12-16-ADBAC

                        IUPAC nosaukums: nepiemēro
                     EK Nr.: 270-325-2

                        CAS Nr.: 68424-85-1

                     Sausnas masa: 940 g/kg

                     2015. gada 1. februāris

                     2017. gada 31. janvāris

                     2025. gada 31. janvāris

                     8

                     Savienības līmenī nav novērtēti visi iespējamie lietojumi un iedarbības scenāriji. Netika iekļauti konkrēti lietojumi un iedarbības scenāriji, piemēram neprofesionāls lietojums un kaitīgā iedarbība no pārtikas vai dzīvnieku barības. Novērtējot pieteikumu par atļauju izmantot produktu saskaņā ar 5. pantu un VI pielikumu, dalībvalstis – ja tas nepieciešams attiecībā uz konkrēto produktu – izvērtē tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kas nav pārstāvēti Savienības līmenī veiktajā riska novērtējumā.
                     Dalībvalstis nodrošina, ka atļaujas piešķir ar šādiem nosacījumiem:

                                 1)

                                 rūpnieciskiem vai profesionāliem lietotājiem ir paredzētas drošas darba metodes un produktus lieto tikai ar atbilstošiem individuālās aizsardzības līdzekļiem, ja vien pieteikumā par atļauju izmantot produktu nav uzskatāmi parādīts, ka ir citi līdzekļi, ar kuriem apdraudējumu var samazināt līdz pieņemamam līmenim;

                                 2)

                                 Produktus nedrīkst lietot koksnes apstrādei, ar kuru bērni var nonākt tiešā saskarē, ja vien produkta atļaujas pieteikumā nav minēti pierādījumi tam, ka riskus ir iespējams samazināt līdz pieņemamam līmenim;

                                 3)

                                 Atļauto produktu marķējumā un, vajadzības gadījumā, drošības datu lapās norāda, ka rūpnieciskais vai profesionālais lietojums notiek slēgtā teritorijā vai uz stingras necaurlaidīgas pamatnes ar aizsargsienu un ka tikko apstrādāta koksne pēc apstrādes uzglabājama uz stingras necaurlaidīgas pamatnes, lai novērstu tiešu noplūdi augsnē vai ūdenī, un ka nopilējušie vai notecējušie produkti tiek savākti atkārtotai izmantošanai vai iznīcināšanai;

                                 4)

                                 Produktus nav atļauts izmantot tādas koksnes apstrādei, kura būs saskarē ar saldūdeni vai kura tiks izmantotaāra būvēm ūdens tuvumā vai virs ūdens, tiks pastāvīgi pakļauta laikapstākļu iedarbībai vai bieži samirks, ja vien netiek iesniegti dati, kuri apliecina, ka produkts atbildīs 5. panta un VI pielikuma prasībām, vajadzības gadījumā piemērojot pienācīgus risku mazināšanas pasākumus.”

         (1)  Tīrība, kas norādīta šajā slejā, bija tās aktīvās vielas minimālā tīrības pakāpe, kuru izmanto novērtēšanai, ko veic saskaņā ar 11. pantu. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai vielai.

         (2)  Produktiem, kas satur vairākas aktīvās vielas, uz kurām attiecas 16. panta 2. punkts, termiņš, līdz kuram jānodrošina atbilstība 16. panta 3. punktam, ir produkta pēdējās šajā pielikumā iekļaujamās aktīvās vielas termiņš. Produktiem, kuriem pirmā atļauja ir piešķirta vēlāk nekā 120 dienas pirms termiņa, līdz kuram jānodrošina atbilstība 16. panta 3. punktam, un pilnīgs savstarpējas atzīšanas pieteikums saskaņā ar 4. panta 1. punktu ir iesniegts 60 dienu laikā pēc pirmās atļaujas piešķiršanas, termiņu, līdz kuram jānodrošina atbilstība 16. panta 3. punktam, saistībā ar minēto pieteikumu pagarina līdz 120 dienām pēc pilnīga savstarpējas atzīšanas pieteikuma saņemšanas. Produktiem, par kuriem dalībvalsts ir ierosinājusi atkāpties no savstarpējas atzīšanas saskaņā ar 4. panta 4. punktu, termiņu, līdz kuram jānodrošina atbilstība 16. panta 3. punktam, pagarina līdz trīsdesmit dienām pēc Komisijas lēmuma datuma, kas pieņemts saskaņā ar 4. panta 4. punkta otro daļu.

         (3)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm.


title: Padomes Direktīva 96/99/EK (1996. gada 30. decembris), kas groza Direktīvu 92/12/EEK par vispārēju režīmu akcīzes precēm un par šādu preču glabāšanu, transportēšanu un kontroli

text:
Svarīgs juridisks paziņojums

|

31996L0099

Oficiālais Vēstnesis L 008 , 11/01/1997 Lpp. 0012 - 0013

		Padomes Direktīva 96/99/EK(1996. gada 30. decembris),kas groza Direktīvu 92/12/EEK par vispārēju režīmu akcīzes precēm un par šādu preču glabāšanu, transportēšanu un kontroliEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 99. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā Ekonomikas un sociālo lietu komiteja pēc Komisijas priekšlikuma apspriešanas nav sniegusi atzinumu termiņā, ko noteikusi Padome, ievērojot Līguma 198. pantu; tā kā ir lietderīgi neņemt vērā minētās Komitejas atzinuma trūkumu;tā kā Direktīva 92/12/EEK [2] nosaka akcīzes preču glabāšanas, transportēšanas un kontroles vispārēju režīmu;tā kā minētās direktīvas 26. pants paredz izņēmumu, kas ļauj Dānijai piemērot akcīzes nodokli alkoholiskajiem dzērieniem un tabakas izstrādājumiem, ko Dānijas teritorijā privātpersonas ieved personiskam patēriņam, ja tie pārsniedz noteiktu daudzumu;tā kā 1994. gada Pievienošanās akts paredz, arī atsaucoties uz Direktīvas 92/12/EEK 26. pantu, ka Zviedrija un Somija var ar tiem pašiem nosacījumiem piemērot akcīzes nodokli plašākam alkoholisko dzērienu un tabakas izstrādājumu klāstam;tā kā šādi izņēmumi tika piešķirti tāpēc, ka Eiropā bez robežām, kur akcīzes likmes ievērojami atšķiras, tūlītēja pilnīga akcīzes jomā piemēroto ierobežojumu atcelšana būtu radījusi nepieņemamas novirzes tirdzniecībā un ieņēmumos, kā arī konkurences traucējumus attiecīgajās dalībvalstīs, kas tradicionāli attiecīgiem ražojumiem piemēro lielus akcīzes nodokļus gan tāpēc, ka tie ir ievērojamu ieņēmumu avots, gan veselības un sociālu apsvērumu dēļ;tā kā izņēmumi ir piešķirti līdz 1996. gada 31. decembrim un uz tiem attiecas tāda pati pārskatīšanas kārtība, kāda noteikta Direktīvas 77/388/EEK [3] 28.l pantā;tā kā no 1996. gada 31. decembra visā Kopienā piemērojamās minimālās akcīzes nodokļa likmes tomēr būs zemākas, nekā bija gaidāms, kad piešķīra izņēmumu, un, izņēmumus šajā datumā atceļot, radīsies lielāki sarežģījumi, nekā bija paredzēts;tā kā tādēļ ir lietderīgi Dānijai, Somijai un Zviedrijai korekciju veikšanai paredzēt ilgāku laiku, pagarinot termiņu, kas noteikts Direktīvas 92/12/EEK 26. pantā;tā kā 26. panta noteikumi tomēr ir atkāpšanās no iekšējā tirgus pamatprincipa, proti, no Kopienas pilsoņu tiesībām savām vajadzībām iegādātās preces pārvadāt visā Kopienā bez pienākuma maksāt jaunus nodokļus, tādēļ tā spēks cik iespējams jāierobežo;tā kā Dānijas un Somijas gadījumā tādēļ ir lietderīgi, pirmkārt, noteikt pakāpenisku daudzuma ierobežojumu liberalizāciju, ko var piemērot līdz to pilnīgai atcelšanai 2003. gada 31. decembrī, otrkārt, no 36 stundām līdz 24 stundām saīsināt periodu, kas dod tiesības uz atbrīvojumu un kas ir minimālais laiks, kas rezidentam jāpavada ārpus attiecīgās dalībvalsts teritorijas, lai varētu saņemt jebkādu atbrīvojumu;tā kā par konkrētām liberalizācijas procesa detaļām, ievērojot visus būtiskos faktorus, var izlemt attiecīgās dalībvalstis;tā kā šis process tomēr jākontrolē ne vēlāk par 2000. gada 30. jūniju;tā kā Zviedrijas gadījumā ir lietderīgi atļaut turpināt piemērot pašreizējos ierobežojumus līdz 2000. gada 30. jūnijam un uz tiem attiecināt tādu pašu pārskatīšanas kārtību, kāda noteikta Direktīvas 77/388/EEK 28.l pantā;tā kā 1. panta 2. punkts Padomes 1991. gada 19. decembra Regulā (EEK) Nr. 3925/91 par kontroles un formalitāšu atcelšanu personu rokas bagāžai un reģistrētajai bagāžai Kopienas iekšējos lidojumos, un personu bagāžai Kopienas iekšējos jūras braucienos [4] nosaka, ka tā piemērošana neietekmē kontroles, kas ir saistītas ar dalībvalstu noteiktiem aizliegumiem un ierobežojumiem, kamēr vien tie ir saderīgi ar trīs Eiropas Kopienu dibināšanas līgumiem; tā kā šajā kontekstā pārbaudes, kas vajadzīgas Direktīvas 92/12/EEK 26. pantā minēto daudzuma ierobežojumu piemērošanai, ir jāuzskata par tādām kontrolēm un tātad par saderīgām ar Kopienas likumiem,IR PIEŅĒMUSI ŠO DIREKTĪVU.1. pants"26. pants1. Neierobežojot 8. pantu, Dānijai un Somijai līdz 2003. gada 31. decembrim ir atļauts otrajā un trešajā daļā noteikto īpašo režīmu piemērot noteiktiem alkoholiskiem dzērieniem un tabakas izstrādājumiem, kurus to teritorijā privātpersonas ieved savam patēriņam.No 1997. gada 1. janvāra Dānijai un Somijai ir atļauts turpināt piemērot tos pašus ierobežojumus, ko tā 1996. gada 31. decembrī piemēro attiecībā uz preču ievešanu to teritorijā, nemaksājot papildu akcīzes nodokli. Šīs dalībvalstis šos ierobežojumus atceļ pakāpeniski.Ja tādas preces ieved personas, kas ir Dānijas vai Somijas rezidenti, šīm valstīm ir tiesības atbrīvojumu no akcīzes nodokļiem iebraucot attiecināt tikai uz personām, kas ir uzturējušās ārpus to teritorijas ilgāk par 24 stundām.2. Komisija pirms 2000. gada 30. jūnija iesniedz ziņojumu Eiropas Parlamentam un Padomei par 1. punkta darbību.3. Neierobežojot 8. pantu un saskaņā ar pārraudzības kārtību, kas ir tāda pati, kāda noteikta Direktīvas 77/388/EEK 28.l pantā, no 1997. gada 1. janvāra līdz 2000. gada 30. jūnijam Zviedrijai ir atļauts turpināt piemērot tos pašus ierobežojumus, ko tā 1996. gada 31. decembrī piemēro attiecībā uz alkoholisko dzērienu un tabakas izstrādājumu daudzumu, ko privātpersonas savam patēriņam var ievest Zviedrijas teritorijā, nemaksājot papildu akcīzes nodokli.4. Dānija, Somija un Zviedrija var iekasēt akcīzes nodokļus un veikt vajadzīgās kontroles attiecībā uz ražojumiem, uz kuriem attiecas šis pants."2. pants1. Dalībvalstīs stājas spēkā normatīvi un administratīvi akti, kas vajadzīgi, lai vēlākais 1997. gada 1. janvārī izpildītu šīs direktīvas prasības. Par to dalībvalstis tūlīt informē Komisiju.Kad dalībvalstis pieņem šos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka metodes, kā veikt šādas atsauces.2. Dalībvalstis Komisijai dara zināmus tos savu tiesību aktu svarīgākos noteikumus, ko tās pieņem jomā, uz kuru attiecas šī direktīva.3. pantsŠī direktīva stājas spēkā 1997. gada 1. janvārī.4. pantsŠī direktīva ir adresēta dalībvalstīm.Briselē, 1996. gada 30. decembrīPadomes vārdā —priekšsēdētājsS. Barrett[1] Atzinums sniegts 1996. gada 13. decembrī (vēl nav publicēts Oficiālajā Vēstnesī).[2] OV L 76, 23.3.1992., 1. lpp. Direktīvu pēdējoreiz groza Direktīva 94/74/EK (OV L 365, 31.12.1994., 46. lpp.).[3] OV L 145, 13.6.1977., 1. lpp. Direktīvu pēdējoreiz groza Direktīva 95/7/EK (OV L 102, 09.5.1995., 18. lpp.).[4] OV L 374, 31.12.1991., 4. lpp.--------------------------------------------------


title: Komisijas Direktīva 2013/3/ES ( 2013. gada 14. februāris ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu tiametoksamu kā 18. produktu veidu  Dokuments attiecas uz EEZ

text:
               15.2.2013

               LV

               Eiropas Savienības Oficiālais Vēstnesis

               L 44/6

         KOMISIJAS DIREKTĪVA 2013/3/ES
   (2013. gada 14. februāris),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu tiametoksamu kā 18. produktu veidu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, I A vai I B pielikumā. Minētajā sarakstā ir iekļauts tiametoksams.

               (2)

               Ar Komisijas 2008. gada 25. jūlija Direktīvu 2008/77/EK, ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā kā aktīvo vielu tiametoksamu (3), tiametoksams kā aktīvā viela ir iekļauta Direktīvas 98/8/EK I pielikumā izmantošanai koksnes konservantos, kas ir Direktīvas 98/8/EK V pielikumā definētais 8. produktu veids.

               (3)

               Saskaņā ar Regulu (EK) Nr. 1451/2007 tiametoksams ir novērtēts atbilstoši Direktīvas 98/8/EK 11. panta 2. punktam izmantošanai insekticīdos, akaricīdos un produktos citu posmkāju apkarošanai, kas ir minētās direktīvas V pielikumā definētais 18. produktu veids.

               (4)

               Par ziņotājvalsti tika izraudzīta Spānija, un saskaņā ar Regulas (EK) Nr. 1451/2007 14. panta 4. un 6. punktu 2009. gada 2. martā tā ir iesniegusi Komisijai kompetentās iestādes sagatavotu ziņojumu un attiecīgu ieteikumu.

               (5)

               Dalībvalstis un Komisija ir izskatījušas kompetentās iestādes ziņojumu. Izskatīšanas konstatējumus saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja 2012. gada 21. septembrī ir iekļāvusi novērtējuma ziņojumā.

               (6)

               Veikto novērtējumu rezultāti liecina, ka biocīdie produkti, kurus izmanto kā insekticīdus, akaricīdus un produktus citu posmkāju apkarošanai un kuri satur tiametoksamu, varētu atbilst Direktīvas 98/8/EK 5. pantā noteiktajām prasībām. Tāpēc ir lietderīgi paplašināt aktīvās vielas tiametoksama iekļaušanu tās I pielikumā kā 18. produktu veidu.

               (7)

               Savienības līmenī nav izvērtēti visi potenciālie lietojumi. Piemēram, netika vērtēts ne lietojums āra apdares darbiem, ne neprofesionāls lietojums. Tāpēc ir lietderīgi dalībvalstīm izvērtēt tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kuri nebija pārstāvēti riska novērtējumā Savienības līmenī, un atļauju piešķiršanas procesā nodrošināt to, ka tiek veikti pienācīgi pasākumi vai noteikti īpaši nosacījumi, lai identificētos riskus samazinātu līdz pieņemamam līmenim.

               (8)

               Ņemot vērā nepieļaujamos riskus, kādi tikuši atklāti, profesionāliem lietotājiem veicot apstrādi ar otu, ir lietderīgi noteikt, ka produkti nav atļauti šādiem lietojumiem, ja vien netiek iesniegti dati, kas nepārprotami liecina, ka produkts, izmantojot vajadzīgos riska mazināšanas pasākumus, atbilst gan Direktīvas 98/8/EK 5. pantā, gan VI pielikumā noteiktajām prasībām.

               (9)

               Ņemot vērā riskus ūdens ekosistēmai un sauszemes ekosistēmai, kas identificēti attiecībā uz produktu emisiju notekūdeņu attīrīšanas iekārtās vai tieši virszemes ūdeņos, ir lietderīgi noteikt, ka produkti nav atļauti šādiem lietojumiem, ja netiek iesniegti dati, kas nepārprotami liecina, ka produkts, izmantojot vajadzīgos riska mazināšanas pasākumus, atbilst gan Direktīvas 98/8/EK 5. pantā, gan VI pielikumā noteiktajām prasībām.

               (10)

               Ņemot vērā riskus, kas identificēti vairākos lietojuma scenārijos bez individuālās aizsardzības līdzekļiem, ir lietderīgi noteikt, ka profesionāliem lietojumiem paredzētus produktus drīkst lietot, tikai izmantojot individuālos aizsardzības līdzekļus, ja vien pieteikumā par atļauju izmantot produktu nav pierādīts, ka risku profesionāliem lietotājiem var samazināt līdz pieļaujamam līmenim.

               (11)

               Ņemot vērā novērtējuma ziņojumā iekļauto lietojumu iespējamu netiešu nelabvēlīgu ietekmi uz cilvēka veselību ar pārtiku, ir lietderīgi attiecīgos gadījumos pārbaudīt nepieciešamību noteikt jaunus vai grozīt esošos maksimāli pieļaujamos atlieku līmeņus saskaņā ar Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (4), vai Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (5). Būtu jāpieņem pasākumi, kas nodrošina, ka piemērojamie maksimāli pieļaujamie atlieku daudzumi netiek pārsniegti.

               (12)

               Ņemot vērā identificētos riskus videi, ir lietderīgi noteikt, ka produkta atļaujas izsniedz ar nosacījumu, ka ir veikti atbilstīgi risku mazinoši pasākumi medus bišu aizsardzībai.

               (13)

               Šīs direktīvas noteikumi jāpiemēro vienlaicīgi visās dalībvalstīs, lai nodrošinātu vienlīdzīgu attieksmi pret Savienības tirgū esošajiem biocīdajiem produktiem, kuri kā aktīvo vielu satur tiametoksamu, un kopumā veicinātu biocīdo produktu tirgus sekmīgu darbību.

               (14)

               Pirms aktīvās vielas iekļaušanas Direktīvas 98/8/EK I pielikumā būtu jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kurš saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (15)

               Pēc iekļaušanas dalībvalstīm būtu jādod pietiekams laiks Direktīvas 98/8/EK 16. panta 3. punkta īstenošanai.

               (16)

               Tādēļ atbilstīgi būtu jāgroza Direktīva 98/8/EK.

               (17)

               Saskaņā ar dalībvalstu un Komisijas 2011. gada 28. septembra kopīgo politisko deklarāciju par skaidrojošiem dokumentiem (6) dalībvalstis ir apņēmušās gadījumos, kad tas nepieciešams, paziņojumiem par saviem transponēšanas pasākumiem pievienot vienu vai vairākus dokumentus, kuros paskaidrota saikne starp attiecīgajām direktīvas un nacionālo transponēšanas instrumentu daļām.

               (18)

               Šajā direktīvā paredzētie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2014. gada 31. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Dalībvalstis tos piemēro no 2015. gada 1. februāra.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2013. gada 14. februārī

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      (3)  OV L 198, 26.7.2008., 41. lpp.

      (4)  OV L 152, 16.6.2009., 11. lpp.

      (5)  OV L 70, 16.3.2005., 1. lpp.

      (6)  OV C 369, 17.12.2011., 14. lpp.

      PIELIKUMS
      Direktīvas 98/8/EK I pielikuma 14. ierakstā iekļauj turpmāk norādīto:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numuri

                     Aktīvās vielas minimālā tīrības pakāpe (1)

                     Iekļaušanas datums

                     Termiņš, līdz kuram jānodrošina atbilstība 16. panta 3. punktam, izņemot gadījumus, kad piemēro vienu no izņēmumiem, kas norādīti šā nosaukuma zemsvītras piezīmē (2)

                     Iekļaušanas termiņa beigu datums

                     Produkta veids

                     Īpaši noteikumi (3)

                     “980 g/kg

                     2015. gada 1. februāris

                     2017. gada 31. janvāris

                     2025. gada 31. janvāris

                     18

                     Savienības līmenī veiktais riska novērtējums neaptvēra visus iespējamos lietojumus; tajā nebija iekļauti noteikti lietojumu veidi, piemēram, izmantošana ārpus telpām un neprofesionāls lietojums. Novērtējot pieteikumu par atļauju izmantot produktu saskaņā ar 5. pantu un VI pielikumu, dalībvalstis – ja tas nepieciešams attiecībā uz konkrēto produktu – izvērtē tos lietojumus vai iedarbības scenārijus un tos riskus attiecībā uz cilvēku populācijām un vides segmentiem, kas nav pārstāvēti Savienības līmenī veiktajā riska novērtējumā.
                     Produktu nedrīkst atļaut izmantot apstrādē ar otu, ja vien nav iesniegti dati, kas pierāda to, ka produkts atbildīs 5. pantā un VI pielikumā noteiktajām prasībām, vajadzības gadījumā piemērojot atbilstošus riska mazināšanas pasākumus.
                     Attiecībā uz produktiem, kas satur tiametoksamu, kura atliekas var nonākt pārtikā vai barībā, dalībvalstis pārbauda nepieciešamību noteikt jaunus vai grozīt esošos maksimāli pieļaujamos atlieku daudzumus (MRL) atbilstoši Regulai (EK) Nr. 470/2009 vai Regulai (EK) Nr. 396/2005 un veikt atbilstošus riska mazināšanas pasākumus, kas nodrošina, ka piemērojamie maksimāli pieļaujamie atlieku daudzumi netiek pārsniegti.
                     Nevar atļaut produktu lietojumus tādā veidā, ka nav iespējams novērst emisijas notekūdeņu attīrīšanas iekārtās vai tieši virszemes ūdeņos, ja netiek iesniegti dati, kuri apliecina, ka produkts atbilst 5. panta un VI pielikuma prasībām, vajadzības gadījumā piemērojot pienācīgus riska mazināšanas pasākumus.
                     Dalībvalstis nodrošina, ka atļaujas piešķir ar šādiem nosacījumiem:

                                 1)

                                 produktus, kas atļauti profesionālai lietošanai, lieto, izmantojot atbilstošus individuālās aizsardzības līdzekļus, ja pieteikumā produkta atļaujas saņemšanai nav datu, kas liecina, ka risku profesionāliem lietotājiem līdz pieļaujamam līmenim var samazināt ar citiem līdzekļiem;

                                 2)

                                 vajadzības gadījumā veic pasākumus medus bišu aizsardzībai.”

         (1)  Tīrība, kas norādīta šajā slejā, bija tās aktīvās vielas minimālā tīrības pakāpe, kuru izmanto novērtēšanai, ko veic saskaņā ar 11. pantu. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai vielai.

         (2)  Produktiem, kas satur vairākas aktīvās vielas, uz kurām attiecas 16. panta 2. punkts, termiņš, līdz kuram jānodrošina atbilstība 16. panta 3. punktam, ir produkta pēdējās šajā pielikumā iekļaujamās aktīvās vielas termiņš. Produktiem, kuriem pirmā atļauja ir piešķirta vēlāk nekā 120 dienas pirms termiņa, līdz kuram jānodrošina atbilstība 16. panta 3. punktam, un pilnīgs savstarpējas atzīšanas pieteikums saskaņā ar 4. panta 1. punktu ir iesniegts 60 dienu laikā pēc pirmās atļaujas piešķiršanas, termiņu, līdz kuram jānodrošina atbilstība 16. panta 3. punktam, saistībā ar minēto pieteikumu pagarina līdz 120 dienām pēc pilnīga savstarpējas atzīšanas pieteikuma saņemšanas. Produktiem, par kuriem dalībvalsts ir ierosinājusi atkāpties no savstarpējas atzīšanas saskaņā ar 4. panta 4. punktu, termiņu, līdz kuram jānodrošina atbilstība 16. panta 3. punktam, pagarina līdz trīsdesmit dienām pēc Komisijas lēmuma datuma, kas pieņemts saskaņā ar 4. panta 4. punkta otro daļu.

         (3)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm.